CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A ADJUDICAR LA DIRECCIÓ DE LA CORAL DE LA UNIVERSITAT D'ALACANT. CURS 2021/2022. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14367)
  + [Valencià](/va/acuerdo/14671)






Selector de idioma

Leer

* [Español](/es/acuerdo/14282)
* [Valencià](/va/acuerdo/14107)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A ADJUDICAR LA DIRECCIÓ DE LA CORAL DE LA UNIVERSITAT D'ALACANT. CURS 2021/2022.[Butlletí Oficial Universitat d'Alacant](/ca/Publicacion)
=============================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A ADJUDICAR LA DIRECCIÓ DE LA CORAL DE LA UNIVERSITAT D'ALACANT. CURS 2021/2022.

Data d'aprovació
:   17/06/2021

Data de publicació
:   21/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/14177)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14362)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14170)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A ADJUDICAR LA DIRECCIÓ DE LA CORAL DE LA UNIVERSITAT D'ALACANT. CURS 2021/2022.&url=https://www.boua.ua.es/va/acuerdo/14162)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A ADJUDICAR LA DIRECCIÓ DE LA CORAL DE LA UNIVERSITAT D'ALACANT. CURS 2021/2022.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 17 de juny de 2021

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A ADJUDICAR LA DIRECCIÓ DE LA CORAL DE LA UNIVERSITAT D'ALACANT. CURS 2021/2022.

BASES

1. OBJECTE DE LA CONVOCATÒRIA

Adjudicar la direcció per al curs 2021/2022 i 2022/2023 de la Coral de la Universitat d'Alacant, que es desenvolupa en el marc de l'Aula de Música del Servei de Cultura de la UA, amb l'objectiu de fomentar la participació de la comunitat universitària en l'activitat coral.

2. DESCRIPCIÓ DE LES TASQUES I ACTIVITATS A DESENVOLUPAR

Les tasques i activitats formatives a desenvolupar són les següents:

- A la signatura del contracte descrit més endavant, començar el procés de planificació, proves i selecció de les i els membres de la Coral de la Universitat d'Alacant.

- Dirigir la Coral de la UA en l'acte d'obertura oficial del curs, al setembre de 2021.

- Començar els assajos a partir d'octubre de 2021.

- Tenir disponibles tres cicles de concerts per Nadal, primavera i estiu, així com realitzar els actes acadèmics i institucionals o qualsevol altra mena de propostes que determine el VCEEU.

- Durant el curs 2021/2022, dur a terme el nombre de concerts que dispose el VCEEU, tant al campus de Sant Vicent del Raspeig de la Universitat d'Alacant, com en certàmens estatals, en les seus universitàries o en poblacions amb les quals la Universitat d'Alacant té signats convenis de col·laboració i intercanvi culturals. Per indicació del VCEEU el director o directora representarà la Universitat d'Alacant en els actes de lliurament de premis dels certàmens en els quals concórrega.

- En el cas que hi haja peticions perquè un concert es faça fora dels itineraris establis pel VCEEU, aquest vicerectorat ha de ser informat prèviament i donar el vistiplau.

3. REQUISITS PER A PARTICIPAR EN AQUESTA CONVOCATÒRIA

- Acreditar coneixements i experiència en la direcció i la coordinació de grups de cant coral i que complisquen les bases d'aquesta convocatòria.

- La titulació mínima requerida en tot cas és el títol de grau mitjà d'Estudis Oficials de Música.

- Presentar un projecte de direcció i d'activitats formatives musicals corals per al curs 2021/2022. En el projecte cal detallar les propostes sobre metodologia i la forma de treball dels assajos, les intencions en qüestions de repertori i idees per a actuacions i totes les fórmules artístiques que la o el candidat propose per al creixement artístic i musical de la Coral de la Universitat d'Alacant, considerant aspectes per a la participació de la formació en els actes acadèmics i institucionals de la UA, possibles col·laboracions, intercanvis, propostes formatives, pla de fidelització dels estudiants, etc.

- No mantenir relació contractual de caràcter laboral, de prestació de serveis o assimilable amb la Universitat d'Alacant

4. CRITERIS DE SELECCIÓ

La comissió encarregada de resoldre l'assignació de la direcció (formada segons es detalla en l'annex I) valorarà les sol·licituds presentades i que complisquen els requisits, d'acord amb el barem que figura en l'annex II. Només podran ser considerats els mèrits obtinguts fins que finalitze el termini de presentació de les sol·licituds.

El procediment de selecció consta de dues parts: una primera de valoració de mèrits, i una segona d'entrevista personal.

Serà seleccionada la candidatura que obtinga la puntuació final més elevada.

La participació en aquesta convocatòria comporta l'acceptació de les bases.

La contractació per serveis artístics que implica aquesta direcció és incompatible amb la percepció de sous o salaris que comporten vinculació contractual o estatutària de la persona interessada amb la Universitat d'Alacant.

5. MARC LEGAL I PRESSUPOSTARI

La dotació màxima en concepte d'ajuda a la direcció i coordinació de les activitats previstes de la Coral de la Universitat d'Alacant és de 5.500 € (IVA inclòs). Aquesta quantitat té caràcter estimat i està condicionada a l'existència de crèdit adequat i suficient en el moment de la resolució de concessió.

Aquesta dotació econòmica anirà amb càrrec a la Fundació General de la Universitat d'Alacant (UAFG) en el marc de l'encàrrec de gestió que aquesta entitat té subscrit amb la universitat sobre promoció i desenvolupament d'activitats culturals (EG-01/2017)

La UAFG pagarà la quantitat de 125 € (IVA inclòs) a la o el director seleccionat quan se realitze un concert durant el curs acadèmic 2021-2022, fora del campus de Sant Vicent del Raspeig; aquest import cobrirà els assajos i la representació. En el cas que l'assistència i participació en algun certamen requerisca l'estada de més d'un dia, i previ vistiplau del VCEEU, el director o directora cobrarà la dieta que li corresponga.

La contractació assignada a la convocatòria s'ha d'ajustar al que disposa la Llei 9/2017, de 8 de novembre, de contractes del sector públic, a les regulacions, requisits i termes establerts per les normes de funcionament intern de la UA i al que estableix aquesta convocatòria.

La persona beneficiària s'obliga a facilitar tota la informació que li siga requerida i a complir, si escau, els deures que estableixen l'article 14 de la Llei 38/2003, de 17 de novembre.

L'incompliment per part de la o el beneficiari de les obligacions assenyalades en aquesta convocatòria pot donar lloc a la revocació del contracte.

Si per alguna raó no s'aconsegueix formar grup i, per tant, no es pot estrenar per al cicle de concerts de Nadal, s'entendrà que el projecte queda anul·lat. En aquest cas, el VCEEU decidirà si fa pública una nova convocatòria.

6. OBLIGACIONS DEL SERVEI DE CULTURA

El VCEEU, per part seua, assumirà les obligacions següents amb la Coral de la Universitat d'Alacant:

- Farà la producció executiva de cada concert i de les propostes que determine el VCEEU durant el període corresponent al curs acadèmic 2021/2022. La producció s'haurà d'ajustar al que estableix l'annex III d'aquesta convocatòria.

- Posarà un mitjà de transport adequat per als desplaçaments en ruta.

- S'encarregarà de la difusió i la promoció del projecte i dels concerts que es facen.

7. PRESENTACIÓ DE SOL·LICITUDS I TERMINI

Les sol·licituds s'han de presentar únicament a través dels formularis publicats en la pàgina del Servei de Cultura ([cultura.ua.es](https://cultura.ua.es)) a partir de l'endemà de publicar-se aquesta convocatòria en el Butlletí Oficial de la Universitat d'Alacant (BOUA), fins a les 23.59 del 9 de juliol de 2021. No s'admeten sol·licituds presentades per una altra via.

A la sol·licitud s'hi adjuntarà:

- Currículum i carta de motivació.

- Documentació que acredite els mèrits al·legats.

- Projecte a desenvolupar.

8. PUBLICACIÓ DE LLISTATS I RESOLUCIÓ DE LA CONVOCATÒRIA

Una vegada conclòs el termini de presentació de sol·licituds, la relació de sol·licituds admeses i excloses es publicarà en la pàgina web del Servei de Cultura i es donarà un termini de 5 dies hàbils per a les possibles esmenes comptador a partir de l'endemà de la data de publicació.

La llista definitiva de sol·licituds admeses i excloses es publicarà en aquesta pàgina web una vegada acabat el termini d'al·legacions. Una vegada publicat, abans de finalitzar el mes de juliol de 2021, es reunirà la comissió de selecció per a la valoració dels mèrits, la realització de les entrevistes i la resolució del procés.

La resolució provisional de l'assignació de cadascuna de les direccions es publicarà en la pàgina web del Servei de Cultura i s'obrirà un període d'al·legacions de 3 dies hàbils comptador a partir de l'endemà de la data de publicació.

La resolució definitiva es publicarà en aquesta pàgina web, i la persona seleccionada tindrà un termini de 15 dies hàbils per a subscriure el contracte de serveis artístics esmentat més amunt.

En cas que la persona seleccionada en primer lloc no arribe a signar el contracte de serveis artístics, el VCEEU oferirà la direcció corresponent a la següent persona de la llista definitiva, sempre que no se li haja assignat alguna altra direcció. En aquest cas, s'oferiria a la que la segueix i així successivament.

En cas que ningú signe el contracte corresponent o es declare desert algun dels projectes, s'obrirà amb caràcter urgent un nou procediment per a cobrir la o les direccions que hagen quedat vacants.

9. PUBLICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions referides en aquestes bases es faran en l'adreça web [cultura.ua.es](https://cultura.ua.es) que substitueix la notificació a les persones interessades i produeixen els mateixos efectes.

10. PROTECCIÓ DE DADES DE CARÀCTER PERSONAL

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades, així com les contingudes en la documentació que l'acompanye, amb la finalitat de tramitar sol·licituds presentades en aquesta convocatòria. Aquesta finalitat està basada en el consentiment de la o l'interessat manifestat en l'enviament de la seua sol·licitud a la Universitat. En el marc dels tractaments esmentats, les vostres dades no se cediran a tercers llevat d'obligació legal.

Els drets en relació amb el tractament de les dades personals es poden exercir mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es>).

Podeu consultar la informació addicional i detallada sobre Protecció de dades relacionada amb les finalitats esmentades en el següent enllaç: <https://seuelectronica.ua.es/es/privacidad.html>

11. RECURSOS

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la present, davant la rectora, de conformitat amb el que disposen en els articles 123 i 124 de la llei 39/2015, d'1 d'octubre, del procediment administratiu comú de les administracions públiques.

Tot això sens perjudici que s'utilitze qualsevol altra via que es considere oportuna.

Davant de les actuacions de la Comissió de Valoració es podrà interposar recurs d'alçada previst en l'article 122 de la 39/2015, d'1 d'octubre, del procediment administratiu comú de les administracions pública, en el termini d'un mes comptador des de l'endemà de les seues publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

La rectora,

P.D. de signatura (Resolució de 22 de desembre de 2020),

la vicerectora de Cultura, Esport i Extensió Universitària

Catalina Iliescu

Alacant, a 17 de juny de 2021

ANNEX I

COMPOSICIÓ DE LA COMISSIÓ DE SELECCIÓ

Integrants:

- Vicerectora de Cultura, Esport i Extensió Universitària o persona en qui delegue (que presidirà la comissió).

- Tècnic especialista del Servei de Cultura.

- Una persona especialista en l'àmbit coral

- Subdirectora del Servei de Cultura (que actuarà com a secretària).

ANNEX II. BAREM APLICABLE

1 Formació acadèmica (fins a 4,5 punts)

Estudis musicals de grau superior: 1,75 punts

Cursos complementaris (direcció coral, tècnica vocal, cant): màx. 2,75 punts (0,25 per cada curs)

2 Experiència professional (fins a 1,5 punts)

Direcció musical de formacions corals. Per cada any d'experiència com a titular en la direcció musical d'una formació coral, 0,5 punts fins a un màxim de 1,5. (La direcció de més d'una formació en un mateix any computarà com una sola.)

3 Projecte per al desenvolupament artístic i musical de la Coral de la Universitat d'Alacant, fins a 2 punts.

4 Entrevista personal, fins a 2 punts.

ANNEX III. REQUISITS TÈCNICS SOBRE EL MUNTATGE

El pressupost s'haurà d'ajustar a 1.500 €, IVA inclòs (en concepte de vestuari, elaboració d'escenografia i atrezzo). Cada despesa del pressupost es presentarà per a la seua aprovació amb una antelació mínima de dues setmanes a la seua compra.

A banda, el muntatge haurà d'ajustar-se als següents requisits:

- Espai escènic, que dependrà de la seua localització i infraestructura, estarà condicionat per la instal·lació (maquinària, luminotècnia, so, imatge...), a més de les mesures preventives de seguretat en el treball.

- Escenografia haurà de complir amb les normes d'específiques de seguretat en el treball dins d'un espai escènic, a més de les normes generals de prevenció general de riscos laborals. El transport de l'escenografia no podrà superar els tres metres cúbics amb la finalitat de facilitar el seu trasllat.

- Attrezzo: L'attrezzo ha de complir amb les normes de la CE; el seu emmagatzematge s'ha d'albergar, com a màxim, en dos baguls de transport amb les mesures següents: 120 cm. x 60 cm. x 40 cm.

- Vestuari: El vestuari s'ha d'emmagatzemar en dos baguls de transport amb les mesures següents: 120 cm. x 60 cm. x 40 cm.

- Maquinària i rigging: tots els elements que hagen de ser penjats com a càrregues estàtiques o dinàmiques s'hauran de consultar prèviament amb el Servei de Cultura per a assegurar que es compleixen amb les normes de PRL i CE.

- Luminotècnica: El plantejament i posterior disseny d'il·luminació s'establirà en dos formats A i B, aquests s'executaran segons pla en funció de l'espai escènic. El pla d'il·luminació s'estudiarà i confeccionarà en col·laboració amb el Servei de Cultura, que facilitarà l'assessorament necessari i l'adquisició de materials.

- Sonorització: El disseny de la sonorització i espai sonor s'establirà en dos formats A i B. El disseny de sonorització i espai sonor s'elaborarà amb supervisió del Servei de Cultura quant al material disponible en cada cas.

- Backline: El material de backline necessari entrarà dins del pressupost establit en concepte d'escenografia tenint en compte el disseny de sonorització i espai sonor.

- Imatge: les vídeo projeccions i visionat s'inclouran dins del disseny d'il·luminació.

Els terminis per a peticions de material tècnic en concepte de compra o lloguer han de comunicar-se 50 dies abans de la data programada per a muntatge i estrena, amb la finalitat de poder canalitzar i gestionar els pressupostos destinats en cadascun dels apartats.

La Universitat, per al muntatge, estrena i representacions que es realitzen dins del Campus de Sant Vicent del Raspeig, aportarà un tècnic en il·luminació i so, amb les següents funcions i servei específic en gestió audiovisual:

- Suport tècnic en l'elaboració de plans

- Assessorament en l'ús de software, hardware i formats estàndard compatibles amb els mitjans tècnics i audiovisuals.

- Material específic detallat en fitxa tècnica aules de teatre de la UA.

- Subministrament de filtres i material consumible per a elements tècnics.

- Coordinació amb espais, empreses i amb la direcció de l'aula.

La Universitat, a més, per a la representacions que es facen fora del Campus de Sant Vicent del Raspeig, contractarà un tècnic d'il·luminació i so amb les següents funcions específiques:

1. Executar el pla il·luminació A o B segons espai.

2. S'encarrega de la taula d'il·luminació atenent les instruccions de la direcció de l'aula.

3. Muntar so perquè una persona designada per la direcció de l'aula s'encarrege de la taula i llançe les cançons.

4. Transportar l'escenografia, l'attrezzo des de la UA al lloc on es realitza la representació (NOTA ACLARIDORA: L'escenografia i attrezzo haurà de ser muntada i desmuntada per les i els membres de l'aula).





[Carretera Sant Vicent del Raspeig s/n  
03654 Sant Vicent del Raspeig - Alacant  
 Tel. 51 719 7342 - Fax 52 438 9392](https://www.google.es/maps/@29.468946,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12591&trk=tyah&trkInfo=tarId%9Z3412761491801%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)